cyanic-selkie/wikianc huggingface dataset:
J-pop
Utenfor Japan er det spesielt Ayumi Hamasaki som er kjent innen sjangeren, og hun blir ofte sett på som «dronningen» av J-pop og er mestselgende kvinnelige artist med over 50. millioner solgte plater til dags dato.
IUBMB
Følgende tidsskrifter har sitt utspring i IUBMB og drives i samarbeid med denne: Biochemistry and Molecular Biology Education (tidligere Biochemical Education), BioEssays, BioFactors, Biotechnology and Applied Biochemistry, IUBMB Life, Molecular Aspects of Medicine og Trends in Biochemical Sciences.
Barros Blancos
Befolkning
Barros Blancos har 13 553 innbyggere (Beregning 2004)
David Robinson
Robinson spilte i NBA for San Antonio Spurs mellom 1989 og 2003. Til å være så høy (216 cm) var han ekstremt bevegelig og rask, noe som gjorde det mulig for ham både å velges til årets forsvarsspiller (i 1992) og å være NBAs toppskårer (i 1994, såvidt foran Shaquille O'Neal).
Norgesmesterskapet i mixed curling
Vinnere
2007 – Halden Curling Club (Jan Marcus Lilledal, Anne Grethe Hewitt, Jan Øivind Hewitt, Anne Christine Berg)
2013 - Oppdal Curling Club (Hans Roger Tømmervold, Marte Bakk, Hans Olav Storlien og Solveig Enoksen)
Texas
Texas har en rekke ulike landskap og er en del av både Deep South og den ørkenaktige sørvestlige delen av USA. På en reise fra øst til vest får man se store nåleskoger og en rekke eikeskoger, store sletter og prærier og det store ørkenområdet rundt Big Bend. Uttrykket «alt er større i Texas» refererer til den enorme størrelsen delstaten har. Texas er større enn Tyskland, England, Irland, Nederland og Belgia til sammen. Delstaten har lenge vært midtpunkt for USAs tamfeindustri. Dette har som tiden har gått, utviklet seg til det cowboyinntrykket mange har av delstaten. Både historisk og kulturelt har Texas alltid blitt regnet som hovedlandet i Sørstatene og det sørlige USA.
Geografi
Av innbyggerne deles staten normalt inn i fem regioner – Nord-Texas, Øst-Texas, Sentral-Texas, Sør-Texas og Vest-Texas. Enkelte ganger kalles også Panhandle for en egen region. Men ifølge den offisielle oppdelingen deles staten inn i følgende fire regioner – Gulf Coastal Plains, Interior Lowlands, Great Plains og Basin and Range Province. Bakgrunnen til den ulike oppdelingen, er forskjellen mellom politisk geografi og den fysiske geografien.
Politikk
I 2019 var en overlegen majoritet av delstatens politikere republikanere. Begge senatorene og 23 av 36 kongressrepresentanter, samtlige delstatsverv og klare flertall i begge delstatskamre var republikanere. De demokratiske velgerne i delstaten består for det meste av minoriteter i storbyene, i tillegg til folk flest rundt hovedstadsområdet.
Økonomi
Texas har flere gårdsbruk enn noen annen delstat i USA, og har den høyeste husdyrbestanden i Amerika. Kveg er statens viktigste jordbruksvare og Texas produserer flere sau- og geiteprodukter enn noen annen amerikansk stat. Texas leder også nasjonalt i bomulls- og brødkornsproduksjon. Fiskeindustri og mineralressurser er etter hvert også blitt en stor inntektskilde. Texas leder også på nasjonalt nivå i produsering av sement, slipt stein, kalk, salt, sand og singel.
Siden oljefunnet ved Spindletop i Beaumont i fylket Jefferson County, har energi vært viktig for alle SPØK-forholdene (sosialt, økonomisk, politisk og kulturelt). I tillegg har disse arbeidssektorene vært dominerende siden funnet. Ifølge Energy Information Administration, bruker Texas mer energi enn noen annen delstat i USA. Til tross for elektrisitetskrisen i California 2000-2001, har Texas enda en deregulert elektrisitet.
Railroad Commission of Texas har ansvaret for olje- og gassindustrien, gassutnyttingen, trygging av oljerør, petroleumsindustrien og kull- og urangruvedriften. Texas har lenge vært kjente for sitt enorme petroleumsdepositum på over 790 000 000 m³. Petroleumsdepositumet utgjør til sammen en fjerdedel av USAs totale reservat. Baytown Refinery i Houston har det største raffineri i hele Nord-Amerika. Texas produserer også en fjerdedel av USAs naturgassforbruk, mer enn noen annen stat. Mange av de største petroleumsselskapene i USA, har hovedkvarter i Texas. Det inkluderer selskaper som ConocoPhillips, Exxon Mobil, Halliburton, Valero og Marathon Oil.
Texas leder også i USAs utvikling av fornybare ressurser, og produserer mest vindkraft i Amerika. Verdens største vindmølleparker ligger i Taylor- og Nolan County i Texas. Det enorme landbruket og tømmerhogsten gir Texas et enormt biomassepotensial. Staten har også det største potensial for solenergi i Nord-Amerika.
Befolkning
Befolkningssenteret i Texas er lokalisert i byen Holland i fylket Bell County.
Utdannelse
Studenter i Texas tar en rekke tester i løpet av utdannelsen. Det inkluderer blant annet standardtester for hele USA og Texas Assessment of Knowledge and Skills (TAKS). Disse tas både på barne- og ungdomsskolen og tester elevenes kunnskaper i lesing, skriving, matematikk, naturfag og samfunnsfag. Flere av testene er lovbestemt av George W. Bush (R) etter No Child Left Behind Act.
Justis
Den siste kjente henrettelsen ble utført 21. april 2022, da Carl Buntion ble gitt en giftsprøyte.
Ara (slekt)
Ara papegøyer er store papegøyefugler med lange stjerter, lange, smale vinger og fargerik fjærdrakt. Alle artene har en karakteristisk bar flekk rundt øynene. Hunner og hanner har lik fjærdrakt.
Ara papegøyer er populære kjæledyr, siden de lett lar seg temme og ofte lar seg lære opp til både kunster og snakking. Viltfanging av fugler er imidlertid for lengst blitt forbudt, siden artene er truet av utryddelse. Smugling av fugler er fortsatt utbredt og en alvorlig trussel mot flere arter.
Mevik
Skromma
Elva Skromma, som har sitt utspring fra Skromdalen, har sitt leie gjennom Mevik og munner ut i Meviksjyen. I 2008 ble kraftverket Skromma kraftverk åpnet. Vann til kraftverket føres ned fra Nedre Skromdalsvatn gjennom en 250 meter lang tunnel. Vassdraget er gytested for både laks og sjøørret. Elva er imidlertid etter lave registreringer av laks og sjøørret, blitt stengt for all fiske.
Eric Andersen
Han har vært gift med den amerikanske folkesangeren Debbie Green som bidro med gitar-, piano- og backingvokal på flere album Andersen ga ut mellom 1965 og 1975. De har datteren Sari Andersen som også er låtskriver og sanger. Datteren er også med på hans album Memory of the Future (1998) og Beat Avenue (2002). Hun ga i 2018 ut albumet Sari.
Han var senere samboer og har fire barn med den norske billedkunstneren Unni Askeland.
Søyland
I årene etter annen verdenskrig er området blitt regulert til institusjoner som to gravplasser, med kapell på deling, Søylandsheimen (eldreinstitusjon) og boligområder, foruten flere barnehager og lekeplasser. Boligfeltene har bredt seg fra å ligge langs det eksisterende veinettet til langt ut i tidligere utmark. Byens eneste lysløype går ut fra Søyland.
Fenian
Ordet er en forvanskning av irsk gælisk fianna, en gruppe krigere som ifølge irsk mytologi beskyttet øya.
Robin Hood – tyvenes prins
Om filmen
Forskjeller i forhold til den opprinnelige historien
Flere ting er forandret fra den klassiske historien i denne versjonen. Her er det ingen prins, bare sheriffen av Nottingham og hans sadistiske fetter Sir Guy of Gisbourne. En annen forandring er maureren Azeem, spilt av Morgan Freeman. Ellers er personene de samme, Broder Tuck, Little John, Will Scarlett og Marion er med.
A Hard Day’s Night (film)
Handling
Under oppholdet i teateret hvor konserten skal foregå, kommer de i krangel med en nervøse TV-produsenten (Victor Spinetti). Forberedelsene til forestillingen tar så lang tid at bestefaren klarer å overbevise Ringo om at det han trenger er litt tid for seg selv. Ringo drar dermed ut på en ensom spasertur gjennom byen. Da de andre bandmedlemmene oppdager dette, blir de fortvilet og begynner å lete etter ham. Imens blir Paul og bestefaren hans arrestert ved en misforståelse, men slipper unna idet resten av bandet oppdager dem og får dem med tilbake til teateret akkurat tidsnok.
Cerapheles
Systematisk inndeling med europeiske arter
Cerapheles har 4 arter i Europa. Systematisk blir gruppen blærebiller, enten regnet som en egen familie, Malachiidae, eller, som her, som en underfamilie av børstebiller (Melyridae).
Etna stasjon
Den opprinnelige stasjonsbygningen ble oppført i 1903; den er solgt og flyttet. I 1940 ble en vokterbolig flyttet fra Lampeland stasjon og tatt i bruk som stasjonsbygning ved Etna.
Argyrochosmaslekten
Bladene er oftest under 40 cm lange og uten hår, de har blågrønne eller grågrønne deler, og er normalt flikete med to rekker av fliker, som hos så mange andre bregnegrupper.
Roberto Marinho
Marinho ble født i Rio de Janeiro i Brasil. Han var grunnleggeren av, og også presidenten for, Brasils største TV-kanal, Globo. Han ble i dokumentaren Beyond Citizen Kane kritisert for sin rolle i Globo.
Paso de Carrasco
Befolkning
Paso de Carrasco har 15,028 innbyggere (beregning 2004).
SunView
I motsetning til vindussystemet X og andre vindussystemer for Unix og Unix-lignende operativsystemer, ble store deler av SunView implementert i operativsystemet kjerne. SunView kjørte på Sun arbeidsstasjoner med monokrome, gråskala- og fargeskjermer, og sørget for et interaktivt grafisk brukergrensesnitt for tekniske beregninger, publisering av dokumenter, medisinsk og annen programvare.
Poding
Noen sorter og krysninger har vanskelig for å sette frø, og noen kan ikke stiklingsformeres. I disse tilfellene er poding velegnet.
Nevrologi
Den moderne nevrologien
Moderne nevrologi vokste frem i Mellom-Europa på 1800-tallet, kanskje spesielt i Tyskland, Frankrike, Østerrike og litt senere i England. I senere år har imidlertid USA dominert utviklingen. Den første nevrologiske spesialavdelingen i Norge ble opprettet på Rikshospitalet i Oslo i 1895 og Christopher Blom Leegaard (1851–1921) ble ansatt som overlege ved avdelingen. Året etter ble Leegaard utnevnt til professor i nevrologi, som den andre i verden. Den første var Jean-Martin Charcot (1825–1895) i Paris. Den norske legeforening regner per 2022 med cirka 300 yrkesaktive nevrologer i Norge. De fleste arbeider ved en av landets nevrologiske sykehusavdelinger, mens et mindre antall er privatpraktiserende.
Mestersangerne fra Nürnberg
Mestersangerne fra Nürnberg (tysk originaltittel Die Meistersinger von Nürnberg), WWV 96, er et musikkdrama, dvs. en opera, i tre akter med libretto og musikk av Richard Wagner. Dirigenten Hans von Bülow ledet urfremføringen 21. juni 1868 i Nasjonalteateret i München, i de samme lokalene som i dag huser den bayerske statsoperaen.
Handlingen utspiller seg i Nürnberg på midten av 1500-tallet. På denne tiden var Nürnberg en fri riksstat og et av renessansens kultursentra i Nord-Europa. Historien dreier seg om skomakeren og dikteren Hans Sachs (1494–1576) og byens mestersangerlaug, en forening av amatørdiktere og musikere som primært besto av mestere innen ulike håndverk. Mestersangerne utviklet et intrikat system av regler for komposisjon og fremføring av sanger og verket kan sees på som en parodi på denne pedantiske og håndverksmessig inspirerte tilnærmingen til musikkutøvelse.
Ferdigstillelse og premiere
Premieren ble gitt ved Königliches Hof- und National-Theater, München, 21. juni 1868. Produksjonen var sponset av Ludwig II i Bayern og dirigenten var Hans von Bülow. Franz Strauss, faren til komponisten Richard Strauss, spilte valthorn under premieren, til tross for hans ofte uttrykte motvilje mot Wagner, som var til stede på mange av øvelsene. Wagners hyppige forstyrrelser og avvik gjorde at øvelsene ble en svært langtekkelig affære. Etter en 5-timers prøve ledet Franz Strauss en streik av orkesteret og sa at han ikke kunne spille mer. Til tross for disse problemene var premieren en triumf, og operaen ble hyllet som et av Wagners mest suksessrike verk. På slutten av den første forestillingen etterlyste publikum Wagner, som dukket opp foran kongelogen, som han hadde delt med kong Ludwig. Wagner bukket for folkemengden og brøt hoffprotokollen, som fastslo at bare monarken kunne tale til et publikum fra logen.
Tredje akt; scene 5
Premiekonkurransen begynner. Beckmesser prøver å synge versene han hadde fått fra Sachs. Imidlertid roter han til ordene «Morgen ich leuchte» og klarer ikke å tilpasse dem til en passende melodi, og ender opp med å synge så klønete at publikum ler ham av. Før han stormer vekk i sinne, roper han at sangen ikke engang var hans: Hans Sachs lurte ham til å synge den. Publikum er forvirret. Hvordan kunne den store Hans Sachs ha skrevet en så dårlig sang? Sachs forteller dem at sangen ikke er hans egen, og at den faktisk er en vakker sang som mestrene vil elske når de hører den sunget riktig. For å bevise dette kaller han et vitne: Walther. Folket er så nysgjerrig på sangen (riktig formulert som «Morgenlich leuchtend im rosigen Schein») at de lar Walther synge den, og alle blir dypt rørt til tross for dens nyvinning.
Greåker
Historie
Det er naturlig å anta at en gammel vei gikk fra Greåker og opp til Tune kirke allerede for hundrevis av år siden, muligens for tusenvis. Stedet der Tune kirke ligger i dag var et samlingspunkt lenge før Olav den hellige grunnla Sarpsborg, da kongeveien, vannveiene fra Øvre Tune (Vestvannet og Tunevannet) og veien fra Alvim gjorde dette stedet til et naturlig treffsted. På raryggen, ved Tune Kirke, finner man mange gravplasser og hustufter.
Handling
Handlingsgang
I den litterære diskusjonen av begrepet handling er i tradisjonell litteraturvitenskap i Norge henvist til begrepet intrige, fra fransk intrigue som igjen kommer fra latinske tricae, det vil si fortredeligheter. Intrige betegner den forvikling eller «knute» som bringer den tragiske helt til helt eller som i komedien oppløses til lykkelig slutt.
Norges Bank
Etableringen av Norges Bank
Riksforsamlingen på Eidsvoll i 1814 overlot til en egen komité å utarbeide en plan for en ny norsk bank. Det norske pengevesenet hadde inntil da vært felles med Danmark, og hadde blitt styrt fra København. Komiteens forslag ble behandlet av det første ordentlige Storting 1815-16. Stortingsmennene fant det vanskelig å bli enige om forslaget, og nye komiteer ble utnevnt. Ikke før 14. juni 1816 ble loven om penge- og bankvesenet sanksjonert av kongen. Det ble da besluttet å opprette en bank ved navn Norges Bank med hovedkontor i Trondheim og avdelinger i Christiania, Bergen og Christianssand. Myntenheten skulle være speciedaler. Banken skulle eies av private aksjonærer og fungere som en bank hvor nordmenn kunne sette inn og låne penger.
Den skulle også ha et offentlig ansvar gjennom å være landets seddelbank – dvs. at den hadde etter Stortingets beslutning i 1818 monopol på å lage papirpengesedler. Dette ga Norges Bank et hovedansvar for å forsyne landets økonomi med betalingsmidler, og for at pengesedlene beholdt en stabil verdi. Banken skulle etter hvert komme til å bli statens bankforbindelse, men dette var ikke en intensjon ved grunnleggingen. Styret skulle oppnevnes av Stortinget, som også skulle ha innsyn i bankens virksomhet og regnskap.
Robin Finck
Robin Finck (født 7. november 1971 i Park Ridge i New Jersey i USA) er en amerikansk musiker som har spilt i rockeband som Nine Inch Nails og Guns N' Roses.
Norges Bank
Komiteen for pengepolitikk og finansiell stabilitet
Komiteen for pengepolitikk og finansiell stabilitet, som ble opprettet fra 1. januar 2020, består av sentralbanksjefen, de to visesentralbanksjefene og to eksterne medlemmer (professor Ingvild Almås, til 31. desember 2021 og makroøkonom til 31. desember 2023). De eksterne medlemmene oppnevnes av regjeringen for fire år av gangen hver seg med rullering halvveis i perioden. I henhold til sentralbankloven har komiteen «ansvaret for Norges Banks utøvende og rådgivende myndighet i pengepolitikken og har ansvar for bruken av virkemidler for å nå målene i pengepolitikken». Komiteen for pengepolitikk og finansiell stabilitet fastsetter styringsrenten i Norge.
Cora Hansen
Tiden i Minnesota
I 1898 flyttet de til Clearwater County (som til 1902 var en del av Beltrami County), også det i Minnesota, og la inn forespørsel på jord der.
Kevin Warwick
Han er også kjent for leksjonen “The Rise of The Robots” som han holdt på Royal Institution Christmas Lectures julen 2000. Her mente han blant annet at i morgendagens samfunn vil alle vil bli pålagt å få en microchip skutt inn under huden. Chipen sender så ut et stadig signal som viser hvor man befinner seg. Og gjennom chipen vil datamaskinene, dvs. fremtidens Internett, motta impulser om hva man tenker, og datamaskinen vil føre tankeimpulser tilbake for å styre tankene i den «riktige» retning.
Sfærisk geometri
Eksempel
Utregnet gir dette QY = 45.43°. Da hvert bueminutt langs en storsirkel er definert som en nautisk mil, tilsvarer denne buelengden en avstand 60×45.43 = 2726 nautiske mil. I virkeligheten varierte overfartene til dampskipene mellom 2783 og 2889 nautiske mil som viser at de ikke seilte helt nøyaktig langs en storsirkl.
Rette trekanter
En vilkårlig, sfærisk trekant kan deles opp i to mindre trekanter hvor vinkelen i et hjørne eller en sidekant er 90°. Slike spesielle trekanter sies å være henholdsvis rettvinklet eller rettsidet. Deres trigonometri er enklere og kan sammenfattes i et stort antall forskjellige, men kompakte formler som egner seg for numeriske beregninger. Da det er vanlig å plassere den rette vinkelen i hjørne C, er den sfæriske Pythagoras-setningen et typisk eksempel.
Forvik
Postadressen 8976 Forvik er blitt endret til 8976 Vevelstad. Fra Forvik går det ferje til Tjøtta i Alstahaug kommune.
Astara (distrikt)
Astara er et distrikt (rayon) i Aserbajdsjan. Distriktets areal er 620 km². I 2007 hadde Astara 65 300 innbyggere. Administrasjonssenteret ligger i byen Astara.
Distriktet ligger helt sør i Aserbajdsjan og grenser til distriktene Lerik og Lənkəran i nord og i sør grenser det til Iran og i øst har det kystlinje mot Kaspihavet.
Dizzy Reed
I 2012 ble han innlemmet i Rock and Roll Hall of Fame som medlem av Guns N' Roses.
Epidemisk ruting
I et datanett er det meldinger med digital informasjon som skal spres til en eller flere mottakere. Epidemisk ruting kan blant annet brukes for å spre endringsmeldinger i en distribuert database eller en distribuert hashtabell. To noder vil da utveksle oversikter over endringer de har observert den senere tid. Den som ser at noe mangler, vil sende en påfølgende henvendelse om å få en kopi for å gjøre seg oppdatert. Oppdateringen kan påskyndes ved å også inkludere selve endringen i den første epidemisk spredte meldingen. Statistisk kan man oppnå at alle er informert, i løpet av log2N slike samkvem. Dette kalles også sladring (av engelsk gossip), som er en form for epidemisk spredning, der to noder utveksler siste nytt, forlater hverandre og med en viss sannsynlighet, sprer dette videre.
Estimated Position Error
Forenklet eksempel
På bildet til høyre er det tatt tre peilinger mot kjente mål (blå). De tre peilingene (tre svarte, rette streker) blir så satt ned på et papir, og en beregner ut fra denne trekanten den gjennomsnittlige verdien, som da blir den antatte posisjonen (svart prikk i midten) Ved å legge dette som sentrum i en sirkel, og slå sirkelen slik at de tre observerte peilingene blir tangenter til sirkelen, kan en få et mål for posisjonens feilverdi - nemlig radius i sirkelen (røde prikker). Denne verdien varierer sterkt - det kommer an på hvor nøyaktig man er i målingene sine, og ikke minst navigasjonsmetoden.
Stadler Rail
Stadler Rail AG er en sveitsisk togprodusent, basert i Bussnang. Den ble grunnlagt som Ingenieurbüro Stadler i 1942 av Ernst Stadler i Zürich. Stadler har også produsert trikker (bybanevogner) og fikk i 2014 sin første bestilling av tunnelbanemateriell.
Seismisk bølge
Rombølger
Rombølger er tredimensjonale bølger som beveger seg gjennom Jordens indre. De er elastiske bølger og deles opp i primære og sekundære. Disse kalles P-bølger (trykkbølger) og S-bølger (skjærbølger). P-bølgene beveger seg ca. 330 m/s i luft, 1450 m/s i vann og rundt 5000 m/s i granitt, mens S-bølgene har en hastighet på rundt 60 % av P-bølgene. S-bølger kan ikke forekomme i gasser eller væsker.
Iveland
Natur og geografi
Mineralet thortveititt ble første gang funnet i 1903 i en gruve på Knipan i Iveland.
Musikkpraksis
Musikkpraksis er utgitt av Media Bergen. Redaktør fra 2002 til 2012 var musikeren Rolf Graf. Fra utgave 4/2012 overtok Ole Henrik Antonsen redaktørgjerningen.
Veneziacharteret
Definisjoner
Målet med konservering og restaurering av kulturminner er å bevare både kunstverket og det historiske vitnesbyrdet.
Bevaring
Artikkel 5 – Samfunnsnyttig bruk
Restaurering
Artikkel 10 – Teknikk for sikring
Artikkel 13 – Tilføyelser
Odd Anders With
Verv
Han var i seks år rådsleder i SIRUS (Statens Institutt for rusmiddelforskning) og leder i Vinmonopolets bedriftsforsamling i seks år. Han var nestleder i Lukasstiftelsen, og inntil høsten 2019 styreleder i Kristne Friskolers Forbund. Han ble nestleder i styret for St. Olav Kirkeakademier i Trondheim i 2022.
Høyrepopulisme
Tre kjennetegn
Ifølge Jan Jagers og Stefaan Walgraves er det tre kjennetegn ved høyrepopulismen:
Veneziacharteret
Dokumentasjon og publisering
Ved konserverings-, restaurerings- og utgravingsarbeider skal det alltid utarbeides nøyaktig dokumentasjon i form av analytiske og kritiske innberetninger illustrert med tegninger og fotografier. Alle stadier av arbeidene med avdekking, forsterking, sammenføyning og innsetting skal inngå i dokumentasjonen, så vel som tekniske og formmessige elementer man har funnet under arbeidets gang. Denne dokumentasjonen deponeres i arkivene til en offentlig institusjon og stilles til disposisjon for forskere. Det anbefales at den blir publisert.
Høyrepopulisme
Vesentlige forskjeller
Selv om det finnes likhetstrekk mellom de høyrepopulistiske partiene, er det også flere viktige ulikheter, blant annet i spørsmål som har å gjøre med skatter, velferd, innvandring, minoriteter, religioner, miljøvern, utenriks- og EU-politikk. Som fenomen er høyrepopulismen dermed også vel så mye som et uttrykk for en partifamilie med felles uttrykk som det er uttrykk for en ideologi. Noen av forskjellene skyldes nasjonale forhold. For eksempel ønsker sannfinnene å avskaffe svenskopplæring i skolen, mens dette ikke er noen aktuell problemstilling i andre land. Generelt har hunnerkongen Attila neppe noen spesielt høy stjerne blant høyrepopulister, men Jobbik legger vekt på å hevde at ungarerne er etterkommere av ham.
Men forskjellene stikker til dels langt dypere, og partiene som rubriseres under høyrepopulismen regner seg ikke nødvendigvis som tilhørende samme partifamilie. For eksempel har Siv Jensen sagt at Fremskrittspartiet ikke har noe til felles med Sverigedemokraterna (SD) og Sannfinnene. Hun karakteriserer SD og Dansk Folkeparti som «noe slags nasjonalistiske sosialister». Og ingen av ovennevnte partier er funnet verdig en omtale på Jobbiks hjemmesider. Derimot deltok Jobbik sammen med bl.a. det svenske Nationaldemokraterna (bestående av SD-utbrytere som mente SD var blitt høyrepopulistisk) i The Alliance of European National Movements (AENM). Også det franske Front national var medlem her, men i 2011 flyttet den nye partisjefen, Marine Le Pen, partiet til EAF (European Alliance for Freedom). Der finner vi også Sverigedemokraterne, mens for eksempel Dansk Folkeparti har nektet å melde seg inn.
Forhistorien – før 1970
Fagfolkene er ikke enige om hvem som kan kalles den første høyrepopulist eller den første bevegelsen av denne sorten. Om Mogens Glistrup og Anders Lange var de første moderne høyrepopulister, hadde de utvilsomt sine forgjengere. Kanskje allerede enkelte av demagogene i antikkens Athen ville ha blitt kalt høyrepopulister med dagens språkbruk. Enkelte har kalt den athenske statsmann Perikles ((ca. 483-420 f.Kr.) for populist. Anders Lange sammenlignet seg med greske demagoger og kalte seg selv demagog (men ikke definert som «en som taler doktriner han vet er usanne til folk han vet er idioter») og antikommunistisk vekkelsespredikant (Eide 1974).
Egenandel
Av hensyn til økonomien til dem som er kronisk eller varig syke, er det lagt inn et maksimalbeløp for egenandelsbetaling hver enkelt kalenderår. Når en pasient har nådd dette taket, utstedes frikort. Ved å vise dette, vil pasienten slippe å betale flere egenandeler inneværende kalenderår. Tidligere måtte pasientene selv føre regnskap med og dokumentere egenandelsbetalinger og selv sende inn regnskap når taket var nådd. Registreringen av egenandeler og utsendelse av frikort ble gjort elekronisk fra 2010.
Plaça Reial
Plaça Reial er en plass i bydelen Barri Gòtic i Barcelona, Catalonia, Spania. Den ligger like ved La Rambla. På plassen er et stort antall restauranter. Den er også kjent for sine mange utesteder.
720 Bohlinia
720 Bohlinia er en hovedbelteasteroide og et medlem av asteroidefamilien Koronis. Den ble oppdaga den 18. oktober 1911 av Franz Kaiser fra Landessternwarte Heidelberg-Königstuhl i Heidelberg. Den ble oppkalt etter den svenske astronomen Karl Petrus Theodor Bohlin, i anledning av hans 65-årsdag.
Gjøvik
Utdanning og forskning
NTNU i Gjøvik (inntil 2016 Høgskolen i Gjøvik) ligger på Kallerud sørvest for Gjøvik sentrum. NTNU tilbyr høyere- og laveregradsstudier innen helse, media, økonomi og teknologi.
Religion og livssyn
Det er åtte kirker i Gjøvik: Gjøvik kirke, Hunn kirke, Engehaugen kirke, Vardal kirke, Bråstad kirke, Biri kirke samt Segård kirke og Nykirke i Snertingdal.
Kulturminner
Gjøvik Glassverk er en håndverksbedrift som ligger i sentrum. Den har røtter tilbake til 1807.
Gjøviksangen
Siste vers:
Nagorno-Karabakh
Historisk
Nagorno-Karabakh har siden antikken vært en del av andre, mektige stater, som Armenia, Albania i Kaukasus og Persia, før området ble overgitt til Russland ved Gulistan-traktaten, som avsluttet den første russisk-persiske krig i 1813. I 1822 ble området en del av den russiske, og senere sovjetiske provinsen Aserbajdjan.
Krigen etter Sovjetunionens oppløsning
En av de mest blodige hendelsene i denne konflikten skjedde februar 1992, da armenske soldater massakrerte 613 sivile aserier, hvorav 108 var kvinner og 63 var barn, i byen Khojali. Hendelsen er kjent som Khojalymassakren.
Birthe Rønn Hornbech
Birthe Johanne Sparrevohn Rønn Hornbech (født 18. oktober 1943 i København) er en dansk politiker (V).
Gert Jynge
Gert Hyld Jynge (1904–1994) var en norsk maler, grafiker og tegner. Hans produksjon ble i hovedsak til i mellomkrigstiden, dvs. fra midt i 1920-årene frem til 1948, da han etter eget utsagn «la opp». Han stilte ut på Høstutstillingen en siste gang i 1961.
Gert Jynge var etter hvert uttalt ekspresjonistisk i sin form. Han hadde fem arbeider på den store utstillingen «1905-1935 EKSPRESJON!» i Munchmuseet i 2005, en utstilling med arbeider av kunstnergruppen Die Brücke, Edvard Munch og norske ekspresjonister fra mellomkrigstiden.
Familie
Gert Jynge var sønn av jernbanedirektør og dikter Andreas Jynge og Ester Lind Jynge (f. Skjerden). Han var gift med maleren Ragnhild Langmyr (Jynge), født 10. november 1907, død 13. januar 2008.
Haldis Reigstad
Hun har gitt ut 21 diktsamlinger. Diktene hennes er for det meste strofiske og egner seg godt til sanger, og mange har skrevet melodier til dem. Naturen, menneskelivet og den kristne tro er tema for diktene.
Els Segadors
Tekst
quan convé seguem cadenes.
Tore Bollingmo
Tore Bollingmo (født 26. oktober 1969) er kommunikasjonssjef i Norsk Sykepleierforbund (NSF). Han kom fra stillingen som spesialrådgiver i NSF de seks foregående årene. Han er tidligere ansvarlig redaktør i avisene og nettstedene som inngår i Lokalavisene Oslo AS, som er en del av konsernet Edda Media. Han er utdannet ved Norsk journalisthøgskole 1995. Bollingmo har tidligere vært nyhetsredaktør i Moss Avis, reportasjesjef i Sandefjords Blad og journalist i VG, Dagbladet, Larvik Morgenavis, ANB og Aura Avis.
Tanganyika (provins)
Tanganyika er en provins i Den demokratiske republikken Kongo. Hovedstad i Tanganyika er byen Kalemie. Provinsen ligger øst i landet og grenser til sjøen Tanganyikasjøen. Provinsen var tidligere en del av provinsen Katanga.
1943 Anteros
1943 Anteros er en Amor-asteroide. Den ble oppdaget 13. mars 1973 av James B. Gibson ved Complejo Astronómico El Leoncito i El Leoncito.
Blåsenborg
Blåsenborg skole var den første faste skolen i Hetland herred da den ble opprettet i 1834. Det var 70 elever i to avdelinger. Ved byutvidelen i 1848 ble dette en del av Stavanger.
E-post
Historie
Utviklingen av digitale nettverk som knyttet datamaskiner sammen, åpnet nye horisonter for e-post. Spesielt ARPAnet som senere ble til Internett, trigget en revolusjon. Det samme gjorde operativsystemet Unix med støtte for automatiske fil- og meldingsoverføringer via oppringte forbindelser (modem) og UUCP programvare, ofte over lange avstander.
Allerede før Internettet ble allment tilgjengelig ble det utvekslet epost over hele verden via telefonlinjer, modem og Unix' UUCP-system, som også ble portet til andre operativsystemer. Det uformelle nettverket ble ofte kalt UUCPNET, og var basert på frivillighet: Maskin-'eiere' installerte modem, formidlet meldinger for hverandre og etablerte et 'maske-nettverk' med tusenvis av noder. Meldinger ble rutet fra den ene maskinen til den andre og passerte gjerne 8-10 maskiner på vei til mottakeren. En praktisk ulempe med systemet var at senderen alltid måtte vite 'ruten' til mottaker, hvilke noder som måtte passeres på veien (såkalt kilde-ruting, engelsk 'source routing'). Ruten måtte være med i adressen, som ga opphav til såkalt 'bang path'-adresser, adresser med utropstegn mellom hver node og brukernavn til slutt, for eksempel gway!tcol!canty!uoh!bigsite!foovax!barbox!user. Mange av nodene formidlet e-post kun om natten av kostnadsmessige årsaker, og meldinger kunne til tider ta flere dager fra sender til mottaker. Siden telefoni over landegrenser - og spesielt over Atlanterhavet - var kostbart, ble hovedvolumet av meldinger lokalt inntil Internett et overtok deler av trafikken tidlig på 80-tallet (se nedenfor).
Domener og aksess-protokoller
E-post med gyldige avsender- og mottaker-adresser (som godkjennes av eventuelle kontroller underveis, se Spam nedenfor), leveres til slutt til én eller flere digitale postkasser. Før PC-alderen var dette en postkasse på brukerens hovedmaskin, noen ganger videresendt én eller flere ganger via bruker- eller system-innstillinger (engelsk 'forwarding'). Med personlige datamaskiner endret dette seg. Brukerne ønsket e-post på 'sin' maskin. Imidlertid var PCer i første omgang isolerte, med sporadisk og kortvarig Internett-tilgang via modem, senere ISDN. Eller de var koblet til lokale nettverk med kun sporadisk Internett-kobling. Utfordringen ble løst ved at brukerne fikk såkalte e-post kontoer, bruker-kontoer på Internett-tilkoblede maskiner som i mange tilfeller ikke hadde annen funksjon enn å motta e-post. For å 'tømme' (eller kopiere) meldinger fra denne kontoen til brukerens PC, ble POP, Post Office Protocol, introdusert i 1984. Året etter ble den utvidet til POP2 og til slutt POP3 i 1988, siden oppdatert og utvidet en rekke ganger.
Ved årtusenskiftet var brukerne blitt mer mobile, benyttet flere klienter hver dag og bindingen mellom PC (eller annen bruker-klient) og e-post ble upraktisk. Samtidig var sporadiske forbindelser i ferd med å bli borte, til fordel for alltid-på-nett. Det ble hensiktsmessig å flytte ikke bare postkassen, men arkiver og annet relatert til e-post, tilbake til én server, en enkel alt-på-ett-sted tankegang som ble forsterket med Cloud-utviklingen fra 2008. IMAP-protokollen, som startet sitt liv i 1991, sto klar til å ta denne oppgaven og ble tilpasset sin nye rolle med RFC 3501 i 2003. IMAP er oppdatert en rekke ganger siden, blant annet med sikkerhets-, autentiserings- og krypterings-mekanismer og er dominant som aksess-protokoll for e-post i 2023. Den støttes av alle moderne epost-klienter.
Kreis Annaberg
Byer og kommuner
Kretsen omfattet i 1990 følgende byer og kommuner:
Blaby
Blaby er en landsby i det engelske grevskapet Leicestershire om lag 8 km sør for sentrum i byen Leicester (og nesten nøyaktig i sentrum av grevskapet). I henhold til folketellingen i 2011 har landsbyen en befolkning på 6 194 innbyggere.
Byen gir navn til, og er administrasjonssenter for, distriktet Blaby og valgkretsen Blaby, som tidligere finansminister Nigel Lawson representerte mellom 1974 og 1992.
Hypostomus plecostomus
Akvaristikk
De er hardføre fisk som stort sett lever av plantemateriale, og noen krepsdyr.
Maoisme
Maoisme er en retning innenfor kommunisme og anses å være en videreutvikling av marxist-leninismen som igjen er en videreutvikling av marxismen. Maoismen bygger på statslederen Mao Zedongs teoretiske verker, kalt «Mao Zedong Tanker» På tross av at maoismen sprang ut av Mao Zedong Tanker, er det en vesentlig forskjell. Mens Mao Zedong Tanker ifølge Kinas kommunistparti (KKP) var marxismen-leninismen anvendt på de særegne forholdene i Kina, anses maoismen å være allmenngyldig for alle land. Videre hevder maoismens støttespillere at maoismen er det hittil høyeste stadiet av marxistisk teori, og for øvrig at maoismen er marxismen i dag.
Kritikk og selvkritikk
Mao og kommunistpartiet videreførte den kinesiske tradisjonen for offentlig kritikk og selvkritikk. Denne tradisjonen tilsa at man gjennom åpen og offentlig dialog basert på at en av de fremmøtte enten ble kritisert, eller tok selv-kritikk kunne oppnå høyere forståelse for et problem, eller et sett med problemer. Partiets lokale representanter skulle lede disse møtene, og lære av dem – men beslutningene som ble tatt skulle ideelt sett bli tatt ved flertalls-stemme eller konsensus av lokalbefolkningen.
Tyge Rothe
Karriere
Under Struensees regime var han en kort periode borgermester i København og senere ble han utnevnt til utsending i det nyopprettede finanskollegiet. Rothes departement hadde hele landbovesenet under seg. Bare 7 måneder etter kollegiets opprettelse ble det oppløst i forbindelse med Struensees fall.
Metropolis (album)
Eksterne lenker
Metropolis (Seigmen album)
Steffen Thoresen
Steffen Thoresen (født 3. juni 1985) er en norsk ishockeyspiller som per 2023 spiller forward for Manglerud Star i Get-ligaen. Thoresen spilte for de svenske klubbene Färjestad jr og Skåre BK som ungdom, før han gikk til Storhamar i 2004 og debuterte for A-laget mot Frisk Asker Tigers i september samme år. I 2007 spilte han 22 kamper for Växjö Lakers i Hockeyallsvenskan, og gikk senere i sesongen til Vålerenga Ishockey. I 2013 signerte han for den norske eliteserieklubben Lørenskog Ishockeyklubb hvor han spilte til 2017, da han gikk tilbake til Storhamar Dragons.
MS «Hekla»
MS «Hekla» var et emigrantskip, bygget i 1881 av Kockums mekaniske verksted i Malmö for Thingvalla-linjen. Skipet, på 2788 BRT, var 340 fot langt og 42 fot bredt.
Skipet hadde en kapasitet på 12 passasjerer på første klasse, 16 på andre og 600 på tredje klasse.
Ralf Dahrendorf
Ordener og utmerkelser
Videre ble han hedret med en rekke priser: Han regnes av Arbeitsgemeinschaft Orte der Demokratiegeschichte å være blant de 100 viktigste personer som i løpet av de siste 200 år, har bidratt til dannelsen av demokratiet i Tyskland.
Det skjeve tårn i Pisa
Professor John Burland og hans mannskap suget ut jordsmonnet under tårnet for å stabilisere det.
Utforming
Tårnet er bygget av hvit carraramarmor. Første etasje er omgitt av søyler med klassiske kapitler. Tornet rager 55,86 og 56,70 m over terreng på hhv. dets laveste og høyeste side. Veggene er 4,09 m ved terreng og 2,48 m ved toppen. Vekten anslås til 14,500 tonn. Tårnet har 294 trinn og en helning på i underkant av 4 grader etter siste stabilisering.
NM i friidrett 2008
100 m
Jaysuma Saidy Ndure vant kongepokalen på bakgrunn av prestasjonen på øvelsen.
Chin (delstat)
I Chin er den etniske gruppen Chin i majoritet. Totalt bor det om lag 500,000 mennesker i delstaten (2014). De aller fleste er kristne. Baptister er det største kirkesamfunnet i Chinstaten
Moltke Moe
Liv og arbeid
Moltke Moe var en sentral samarbeidspartner for Hans Aall i opprettelsen av Norsk folkemuseum. Historikeren Bodil Stenseth har omtalt Moe som den fremste ideologen i den såkalte Lysakerkretsen, som var en løst sammensatt gruppe av fremstående kulturpersonligheter, deriblant Fridtjof Nansen, Gerhard Munthe og Erik Werenskiold. Samlingene til Moltke Moe var del av grunnstammen til Norsk folkeminnesamling og Norsk folkeminnelag, som ble opprettet av hans elev Knut Liestøl.
Montemignaio
Frazioni
Kommunen omfatter følgende frazioni:
Volkswagen Touran
Volkswagen Caddy er basert på samme grunnkonstruksjon som Touran.
Motorer
VW Touran har i Norge vært tilgjengelige med følgende motorer:
Storyville Jazz Club
Byen hadde Molde Hot Club i en kortere periode, frem til 1946, og miljøet etablerte så ny klubb etter initiativ av Størk Halstensen, Rolf Huseby og Otto «Kikkan» Sættem, som satt som leder 1953-1965, og var sentral i etableringen av Norsk jazzforbund (1953), der han satt som leder fra 1975 til 1977. Klubbens første konsert var med Egil Monn-Iversens orkester, med Per Asplin som solist.
Yáhuar Huácac
Yáhuar Huácac var den syvende Sapa Inca av Kongeriket Cuzco (som begynner rundt 1380) og den andre av Hanan-dynastiet. Hans kones navn var Mama Chikya. Han etterfulgte sin far Inca Roca, og hans sønn og etterfølger var Viracocha Inka.
Oklahoma!
Den regnes som en milepæl i musikalhistorien. Fra og med denne oppsetningen skulle musicaler skapes etter hvordan sang- og dansenumrene kunne legges inn i handlingen og føre historien videre. Stillestående numre ble umoderne, og den nye formen ledet til et tettere samarbeid mellom manus- og sangtekstforfattrne, komponistene og koreografer.
Filmatisering
I 1955 ble musicalen filmatisert av regissøren Fred Zinnemann.
Primstav
Opprinnelse og bruk
Primstaven er typisk for Norge og Danmark. Den danske primstaven kan av og til ha streksiffer for markering av månens nyfase. En liknende kalender fra Sverige betegnes som runstav og skiller seg ut gjennom at dagene markeres med runeraden. Noen tilsvarende kalender er ikke kjent fra Island, men den danske streksiffertypen er kjent fra Tyskland og Mellom-Europa.
Reidar Lindseth
Reidar Lindseth (født 29. mai 1953) er en norsk lokalpolitiker (V) som var ordfører i Flatanger kommune fra 2003 til 2011.
The Mars Volta
Tidligere medlemmer
Trommeslagere
Some Girls
I 2011 kom en deluxe-utgave av Some Girls med en bonusdisk med uutgitte innspillinger fra perioden.
Coriolis-kraft
Coriolis-effekten
På ekvator virker Coriolis-effekten aldri bortover, men nedover eller oppover. I teorien er Coriolis-effekten bare null når farten er null, eller når fartsretningen står parallelt med jordas rotasjonsakse. Det siste er tilfellet for et prosjektil som går nord-/sørover på ekvator, og for et som går rett opp eller ned på Nordpolen og Sørpolen.
Foucaults pendel
Et godt eksempel på corioliskraften er pendelen (kalt Foucaults pendel) i vestibylen til fysisk institutt på Universitetet i Oslo, som i tillegg til å svinge med en periode på noen sekunder, roterer rundt på cirka 27 timer og 43 minutter. Samme type pendel står også på NTNU. Pendelens rotasjon er et resultat av at jorden ikke er et treghetssystem. Dermed, for å få dette fenomenet til å bli forenelig med klassisk mekanikk, må man innføre Coriolis-kraften.
Norge IDAG
Grunnleggeren er tidligere prest og har samarbeidet med blant annet pentekostale miljøer i Norge og utlandet. Avisen representerer et kristenkonservativt verdisyn med sterk støtte til tradisjonell familiepolitikk, strengere abortlovgivning, israelske myndigheter, amerikansk evangelikalisme og Det republikanske partiet i USA, og med en tydelig liberalistisk opposisjon til den politiske venstresiden i Norge.
Sammen med TV-kanalen Visjon Norge kjøpte Norge IDAG gamle Forum kino på Danmarksplass i Bergen i 2007. Der fikk avisen sitt hovedkontor etter å ha holdt til i Temahuset på Straume i Øygarden kommune fra etableringen av.
Julenissen
Julenissen i USA og Storbritannia
På slutten av 1800-tallet flyttet flere samiske familier fra indre Finnmark til Alaska sammen med 500 rein for å lære inuitter å drive reindrift. Det norsk-amerikanske selskapet Lomen Company brukte flere av samene og reinsdyra i en reklamekampanje for reinkjøtt. I kampanjen ble det brukt et opptog hvor reinene blir leid av samer og i sleden som hver av reinene trakk satt det en julenisse i en haug av gaver. Den amerikanske, kommersielle julemyten med Santa Claus, Rudolf og reisen fra Nordpolen var født.
Norge IDAG
Bjarte Ystebø (født 1979), konservativ lokalpolitiker for Kristelig Folkeparti og medstifter av Oslo Symposium, var assisterende redaktør i Norge IDAG fra starten i 1999 til 2022, da han trakk seg etter en intern maktkamp.
Julenissen
Julenissen i USA og Storbritannia
Ifølge moderne, amerikansk tradisjon framstilt i bøker og filmer bor julenissen på Nordpolen der han lager gaver sammen med små hjelpere eller gnomer. Natta før juledagen, altså natt til den 25. desember, tar nissen av sted med reinsdyr og slede og reiser rundt i hele verden med pakker og gaver som han slipper ned gjennom skorsteinspiper eller legger i julestrømper opphengt på peishylla eller ved sengeenden. Første juledag er derfor den store gavedagen i den engelskspråklige verden.
Norge IDAG
Norge IDAG har i tillegg til sin utgivelse av ukeavis, investert i en rekke eiendomsprosjekter.
Opplag
Bekreftede netto opplagstall fra Mediebedriftenes Landsforening:
Julenissen
Julenissen i verden
Julenissens kommersielle potensial har ført til at enkelte lokalsamfunn og steder satser på ham som bærende forretningside. Særlig har den finske byen Rovaniemi satset stort på å lansere seg internasjonalt som julenissens hjemsted. I langt mindre skala har tettstedet Drøbak sør for Oslo gjort det samme, der det er helårs julebutikk og «Julenissens postkontor» med eget poststempel. I Savalen i Hedmark ligger «Julenissens gård» som små og store kan besøke og sende post og ønskelister til. I mange år tok også Oslo kommune imot post fra hele verden adressert til «Julenissen på Nordpolen».
1950 Wempe
1950 Wempe er en hovedbelteasteroide. Den ble oppdaget 23. mars 1942 av Karl Wilhelm Reinmuth ved Landessternwarte Heidelberg-Königstuhl i Heidelberg.
Luftwaffe (Bundeswehr)
Forhistorie
Etter kapitulasjonen ble Tyskland okkupert av de allierte, og administrert av disse. Først i 1955 ble Forbundsrepublikken Tyskland (Vest-Tyskland) tillatt å ha væpnede styrker. Landet etablerte en egen forsvarsmakt, kalt Bundeswehr. Bund er tysk for forbund, slik at navnet oversatt til norsk er Forbundsforsvaret.
Heksagram
Med heksagram kan også menes det kinesiske symbolsystemet fra I Ching med seks streker under hverandre og oppdelt på forskjellige måter. Dette symbolet er blant annet benyttet i Sør-Koreas flagg.
O.A. Devolds Sønner
Strukturomstilling i tekstilindustrien
Med 1960-årene kom nye kunststoffer som Nylon, Terylene og Rayon på markedet. Samtidig ble prisene presse ytterligere ned av import på grunn av nye frihandelsavtaler. og dette førte til en dramatisk omstilling i hele norsk tekstilindustri. I løpet av 15 år ble antall ansatte i denne industrien halvert, og O.A. Devolds sønner var intet unntak. Fra 1961 var styreformann og daglig ledelse ikke lenger ivaretatt av familien, og etterhvert ble aksjemajoriteten overtatt av andre investorer og kreditorer. Etter gjentatte reorganiseringer av virksomheten ble fabrikken nedlagt våren 1988. Deler av virksomheten er videreført i tre selskaper:
Luftwaffe (Bundeswehr)
I DDR
De østtyske luftstyrkene var unike i Warszawapakten i det at tjenesten var satt opp med de mest avanserte sovjetiske jagerne i stedet for nedgraderte eksportmodeller. Som en forlengelse av den sovjetiske 16. armee var Luftstreitkräfte forventet å spille en frontlinje i en eventuell krig med NATO. Som et resultat av dette var styrken under kraftigere sovjetisk kontroll enn luftstyrkene i noe annet Warszawapaktland.
Recording Industry Association of America
RIAA ble opprinnelig stiftet i 1952 for å administrere en teknisk spesifikasjon for frekvensdynamikk ved avspilling av vinylplater med grammofon. De har fortsatt å engasjere seg i tekniske standarder for senere systemer, inkludert magnetbånd, musikkassetter, digitale musikkassetter, CD-er og programvare. Foreningen deltar også i innsamling, administrasjon og distribusjon av musikklisenser og royalty-penger, og er det offisielle organet som sertifiserer gull- og platinaplater i USA.
Fylkesvei 985 (Vest-Agder)
2019 ble veien del av fylkesvei 4258.
Håkon Aasnes
Aasnes ble i 1976 Norges andre lisensierte Disney-tegner. Han tegnet Disney-figurer frem til 1979 og hadde en ny kort periode som Disney-tegner i 1993. Håkon Aasnes er også første nordmann som har fått tegne og utgi Disney-historier basert på egne ideer og egne manus.
Håkon Aasnes bor og arbeider på Aurskog i Akershus fylke.
Halloween (film)
Handling
Filmen begynner i den fiktive byen, Haddonfield, Illinois, med at vi ser gjennom en mystisk skikkelses øyne. Skikkelsen sniker seg inn i familien Myers sitt hjem, der han tar på seg en klovnemaske og bruker en kjøkkenkniv til å drepe 17 år gamle Judith. Når Judith sine foreldre kommer hjem finner de den 6 år gamle broren hennes, Michael Myers stående utenfor huset med en blodig kniv ikledd en klovnemaske. 15 år senere rømmer Michael som voksen fra mentalsykehuset, Smiths Grove som han tidligere ble lagt inn ved. Han stjeler så masse utstyr til sin terror-ferd, inkludert en kjeledress fra en drept mekaniker.
Om filmen
Masken til Michael Myers, var opprinnelig en Star Trek-maske (Captain Kirk). Den ble spraymalt hvit, og øyehullene ble kuttet større, samt at kinnskjegget ble revet av. Det var også planer om at han skulle bruke en klovnemaske (Emmet Kelly) i filmen, men valget falt på den hvitmalte Kirk-masken.
Ettertid
Filmen Halloween har hatt mange etterfølgere. En nyinnspilling ble laget i 2007, regissert av rockeren Rob Zombie. Han regisserte også nyinnspillingen av den andre filmen i 2009, selv om bare en liten del av filmen faktisk har samme handling som den originale. I 2018 kom den ellevte Halloween-filmen, igjen med Jamie Lee Curtis i hovedrollen, og der handlingen er en direkte fortsettelse av handlingen i den første filmen. Halloween-filmene har inspirert utallige skrekkfilmer opp gjennom årene. Den mest kjente er Fredag den 13de-serien fra 1980–2009.
Ingrid Nordby
Hun har utover dette medvirket i kortfilmen Hjem til jul fra 2000. Sommeren 2007 var hun programleder for P4s Sommerturné, og samme år arbeidet hun også med kanalens morgensendinger.
Nordby har studert produsentlinjen på Den norske filmskolen på Lillehammer, 2007-2010.
Siachen-konflikten
«Oropolitics»
I 1957 tillot Pakistan en britisk ekspedisjon under ledelse av Eric Shipton til å ankomme Siachen gjennom Bilafond La og det oppklarte Saltoro Kangri. Fem år senere gikk en japansk-pakistansk ekspedisjon bestående av en pakistansk fjellklatrer tilhørende hæren og to japanske fjellklatrere til toppen av Saltoro Kangri. Disse var de første trekkene i det som senere ble kalt «oropolitics».